**Ministru kabineta rīkojuma projekta “Grozījums Ministru kabineta 2021. gada 14. aprīļa rīkojumā Nr.247 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Grozījums Ministru kabineta 2021. gada 14. aprīļa rīkojumā Nr. 247 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””” (turpmāk – rīkojuma projekts) izstrādāts, pamatojoties uz: MK 2021.gada 15.jūnija sēdēs protokollēmuma (prot.Nr.48 44.§) “Informatīvais ziņojums “Par Ministru kabineta 2021.gada 14.aprīļa (prot. Nr.33 26.§) rīkojumā Nr.247 "Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirto līdzekļu daļēju pārvirzi”” 4.punktu, kas nosaka, ka Veselības ministrijai divu nedēļu laikā sagatavot un iesniegt izskatīšanai Ministru kabinetā grozījumus Ministru kabineta 2021.gada 14.aprīļa rīkojumā Nr.247 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (prot. Nr.33 26.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 14.aprīļa rīkojumu Nr.247 ““Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” tika piešķirti 5 587 529 *euro* apmērā, lai nodrošinātu nacionāla mēroga vakcinācijas kompleksu darbību, no tiem:* Veselības ministrijai (Nacionālajam veselības dienestam) tika piešķirti 1 036 913 *euro* apmērā*,* lai nodrošinātu nacionāla mēroga vakcinācijas kompleksu darbību;
* Vides aizsardzības un reģionālās attīstības ministrijai tika piešķirti 4 550 616 *euro* apmērā, lai segtu izdevumus, kas pašvaldībām radušies 2021. gadā, nodrošinot nacionāla mēroga vakcinācijas kompleksu darbību.

Lai nodrošinātu masveida vakcinācijas pret Covid-19 uzsākšanu un sasniegtu vakcinēšanas kapacitāti vienā Nacionālā mēroga vakcinācijas centrā (turpmāk – NMVC) līdz 20 000 vakcinācijas nedēļā (180 – 360 vakcinācijas stundā) 2021.gada aprīlī tika atvērti divi NMVC Rīgā:1. Starptautiskais izstāžu centrs Ķīpsalā (adrese: Ķīpsalas iela 8, Rīga) (Iznomātājs - SIA „RTU-BT 1”, reģ.nr.40003325653, jur. adrese: Ķīpsalas iela 8, Rīga, LV-1048, Latvija);
2. ATTA CENTRE (adrese: Krasta iela 60, Rīga) (Iznomātājs - SIA “ANEKSO”, reģ.Nr. 40103553195, jur.adrese: Kurzemes prospekts 88 – 18, Rīga)

Šos divus lielos centrus tika plānots uzturēt no 2021.gada 1.aprīļa līdz 2021.gada 31.augustam. Abu centru izmaksas kopā mēnesī tika plānotas 207 382,62 *euro* (Starptautiskais izstāžu centrs Ķīpsalā 102 324,58 *euro*; ATTA CENTRE 105 058,04 *euro*), savukārt viena vakcinējamā izmaksas katrā NMVC tika plānota attiecīgi 1,28 *euro* un 1,31 *euro* apmērā. Starp Nacionālo veselības dienestu (turpmāk – NVD) un abu vakcinācijas centru telpu un aprīkojuma iznomātājiem un pakalpojuma sniedzēju, kas nodrošina nomātu telpu uzkopšanu, noslēgtie līgumi paredz NVD tiesības izbeigt tos ātrāk par līgumos noteiktajiem to darbības termiņiem, proti, 7 dienas iepriekš brīdinot, kā arī norēķinus veicot par faktiski saņemto pakalpojumu.Sākotnēji NMVC plānotās vakcinācijas jaudas tika īstenotas, taču šobrīd vidēji katrā centrā tiek nodrošinātas vidēji 3 350 (tajā skaitā I. un II. potes) vakcinācijas nedēļā, kas nozīmē, ka mazinās sabiedrības iesaiste vakcinācijā. Uz doto brīdi kopumā strādā 29 masu vakcinācijas centri 23 dažādās pilsētās un novados (tostarp 5 Rīgā). Ņemot vērā minēto, ir nepieciešams mainīt stratēģiju vakcinācijas mērķa sasniegšanai (pēc iespējas ātrāk vakcinēt 70% visu Latvijas pieaugušo iedzīvotāju), turpinot attīstīt vakcinācijas pieejamības procesu, izvirzot vakcinācijas stratēģijas mērķi - “vakcīna dodas pie vakcinējamā”. Papildus mārketinga kampaņu organizēšanai šaubīgo iedrošināšanai ir nepieciešams radīt iespēju vakcinācijai pret vīrus infekciju Covid-19 būt arvien ērtāk pieejamākai sabiedrībai, līdz ar to nav vairs lietderīgi turpināt uzturēt vakcināciju pret Covid-19 koncentrēti divos NMVC (Starptautiskais izstāžu centrs Ķīpsalā un ATTA CENTRE), bet to vietā atvērt papildus vakcinācijas punktus tirdzniecības centros, tirgos un sabiedriskās vietās gan Rīgā, gan reģionos, gan arī aktīvi piedalīties dažādos privātuzņēmumu organizētos publiskajos pasākumos ar izbraukuma vakcināciju, lai sasniegtu plašāku ģeogrāfisko tvērumu.Veselības ministrijas ieskatā, optimāla vakcinēšanas sistēmas resursu izmantošanai būtu lietderīgi abus NMVC (Starptautiskais izstāžu centrs Ķīpsalā un ATTA CENTRE), ne vēlāk kā ar 2021.gada 31.jūliju aizvērt un to vietā, sākot ar 2021.gada 18.jūniju pakāpeniski līdz 2021.gada 18.jūlijam, izveidot plašu vakcinācijas tīklu Latvijas Republikas teritorijā ar vismaz 25 jauniem vakcinācijas punktiem (Rīgā, Liepājā, Daugavpilī, Valmierā, Siguldā, Ventspilī, Kuldīgā, Jēkabpilī, Rēzeknē, Jūrmalā, Preiļos, Bauskā, u.c.), plānojot to darbības laiku līdz 2021.gada 31.decembrim, tādējādi radot sabiedrībai vēl ērtāku piekļuvi vakcinācijai, jebkuram indivīdam viņam ērtākā laikā un vietā ar vai bez iepriekšēja pieraksta. Kā mērķa objekti vakcinācijas punktu izveidei ir izvēlēti tirdzniecības centri dažādos Latvijas reģionos, jo tirdzniecības centri ir tās vietas, kurus ikdienu apmeklē liels skaits cilvēku. 2021.gada 18.jūnijā tika atvērti Rīgā pirmie trīs vakcinācijas pagaidu punkti. 2021.gada 21.jūnijā tiks atvērti vēl divi Rīgā un viens Liepājā, 2021.gada 22.jūnijā viens Madonā, 2021.gada 28.jūnijā pa vienam Rīgā un Daugavpilī, savukārt 2021.gada 1.jūlijā vēl viens punkts tiks atvērts Rīgā. Attiecīgi vēl 15 vakcinācijas pagaidu punktus plānots atvērt līdz 2021.gada 18.jūlijam, par kuru atvēršanu tirdzniecības centros tuvākajā laikā tiks uzsāktas/turpinātas pārrunas. Plānotās pilsētas, kurās tos varētu atvērt ir Valmiera, Sigulda, Ventspils, Kuldīga, Jēkabpils, Rēzekne, Jūrmala, Preiļi, Bauska un citas pilsētas, izvērtējot ģeogrāfisko atrašanās vietu, lai nodrošinātu pēc iespējas labāko ģeogrāfisko aptveri. Katrā no punktiem plānots nodrošinot vismaz vienu ārstniecības personu brigādi, kas dienā var apkalpot vidēji 300 personas, līdz ar to, kopējā vakcinācijas jauda nedēļā 25 jaunos vakcinācijas punktos varētu veidot līdz 7 500 vakcinācijām nedēļā. Šajos punktos plānota vakcinācija gan pēc iepriekšēja pieraksta, gan arī bez iepriekšēja pieraksta. Lai minēto īstenotu, nepieciešams turpmāk pārorientēties uz vakcinācijas punktu veidošanu tirdzniecības centru teritorijās (gan iekštelpās, gan ārpusē), pilsētu un novadu tirgos, dažādos publiskajos pasākumos organizējot izbraukuma vakcinācijas ar pārvietojamajām teltīm gadatirgos, koncertos un citos publiskajos pasākumos, un citās publiskajās ēkās/telpās. Galvenie nosacījumi vakcinācijas pagaidu punktu atvēršanai ir vieta, kurā ik dienu ir liela cilvēku plūsma un arī sabiedrisko telpu īpašnieks/iznomātājs, kurš ir gatavs iesaistīties un piekrist vakcinācijas punktu atvēršanai privātuzņēmēja telpās/ēkā par noteikto līdzmaksājumu.Tirdzniecības centri šobrīd gatavi nodot vakcinācijas punkta izveidei telpas vai konkrētu vietu tirdzniecības centrā bez atlīdzības. Kā vienīgos maksājumus būtu nepieciešams nodrošināt par telpu uzkopšanu, apsardzi, ūdens un kanalizācijas apgādi, elektroenerģiju, interneta pieslēgumu, sadzīves atkritumu izvešanu un pēc nepieciešamības arī par minimālo mēbeļu aprīkojumu (galdi, krēsli u.c.) nomu līdzmaksājuma veidā. Uz doto brīdi pēc apzinātajām aplēsēm, vienam tirdzniecības centrā iekārtotajam vakcinācijas punktam, līdzmaksājums indikatīvi varētu veidot līdz 1 400 *euro* apmērā mēnesī, atkarībā no tā, vai ir nepieciešams papildus nodrošināt ar minimāli nepieciešamo mēbeļu, aizslietņu u.c. aprīkojumu. Papildus jaunajos vakcinācijas punktos (plānots 5 vakcinācijas punktos) nepieciešams būs nodrošināt vienas ārstniecības iestādes brigādes tehnisko aprīkojumu, kur līdzmaksājums indikatīvi varētu veidot līdz 900 *euro* apmērā mēnesī. Papildus plānots organizēt vakcināciju bez pieraksta arī privātuzņēmumu organizētajos publiskajos pasākumos vai vietās (koncerti, ielu tirdzniecība, gadatirgi u.c.) izbraukuma vakcinācijas ietvaros, kā mērķa grupu nosakot Covid-19 izslimojušas un testētas personas. Kā līdzfinansējumu, nodrošinot par elektroenerģiju, atkritumu izvešanu, pārvietojamo labierīcību nodrošināšanu utt., indikatīvi varētu veidot līdz 100 euro vienas dienas pasākumā. Kopumā plānots piedalīties līdz 9 privātuzņēmumu organizētajos publiskajos pasākumos tuvāko trīs mēnešu ietvaros), kura laikā provizoriski varētu savakcinēt līdz 300 cilvēkiem vienā pasākumā.Pieņemot, ka izveidojot plašu vakcinācijas punktu tīklu ar vismaz 25 jauniem vakcinācijas punktiem visā Latvijas Republikas teritorijā tirdzniecības centros, tirgos un citās sabiedriskās vietās, ka arī noorganizējot dalību līdz 9 privātuzņēmumu organizētajos publiskajos pasākumos un veicot līdzmaksājumu par telpu uzkopšanu, apsardzi, ūdens un kanalizācijas apgādi, elektroenerģiju, interneta pieslēgumu, sadzīves atkritumu izvešanu un pēc nepieciešamības arī par minimālo mēbeļu aprīkojumu (galdi, krēsli, aizlietņi u.c.) nomu - līdz 1 400 *euro* mēnesī vai līdz 100 *euro* dienā par dalību privātuzņēmuma organizētajā publiskajā pasākumā. Jaunajos vakcinācijas punktos var būt nepieciešams nodrošināt papildus ārstniecības iestādes brigādes tehnisko aprīkojumu, kur līdzmaksājums indikatīvi varētu veidot līdz 900 *euro* mēnesī. Tādējādi kopējās maksimālās indikatīvās izmaksas mēnesī varētu veidot līdz 35 900 *euro*, savukārt par visu periodu no 2021.gada 18.jūnija līdz 2021.gada 31.decembrim 228 400 *euro*.Plānots, ka viena vakcinējamā indikatīvas izmaksas vidēji būs līdz 1,16 *euro* (35 900 *euro* (izdevumi mēnesī)/ ((7500 (cilvēku skaits nedēļā)x 4 nedēļas) + 900 (cilvēku skaits (mēnesī 3 pasākumi un katrā pasākumā 300 vakcinācijas))), pie nosacījuma, ka visos tirdzniecības centros tiktu piemērots maksimālais līdzfinansējuma apmērs. Minētais līdzfinansējums varētu tikt segts no finanšu līdzekļu uzkrājuma, kas veidosies par 2021.gada augusta periodu, kad abi NMVC vairs netiks uzturēti, kā iepriekš bija plānots. Abu centru izmaksas kopā mēnesī tika plānotas 207 382,62 *euro* (Starptautiskais izstāžu centrs Ķīpsalā 102 324,58 *euro*; ATTA CENTRE 105 058,04 *euro*), savukārt trūkstošo finansējumu 21 017 *euro* apmērā plānots novirzīt no šo iestāžu uzturēšanas izmaksām (proti, no uzkopšanas un dezinfekcijas izmaksām), kur veidosies līdzekļu ekonomija 21 017 *euro* apmērā, ņemot vērā, noslēgto līgumu par šo divu NMVC (Starptautiskais izstāžu centrs Ķīpsalā un ATTA CENTRE) uzkopšanu, dezinfekciju un sadzīves atkritumu izvešanu.Ņemot vērā iepriekš minēto, nepieciešams veikt grozījumus Ministru kabineta 2021.gada 14.aprīļa rīkojumā Nr.247 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1.punktā, izsakot to šāda redakcijā: “1. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Nacionālajam veselības dienestam) finansējumu, kas nepārsniedz 1 036 913 *euro*, lai nodrošinātu nacionāla mēroga vakcinācijas kompleksu darbību un vakcinācijas punktu izveidi un uzturēšanu tirdzniecības centros, tirgos un sabiedriskās vietās, no tiem:1.1. finansējumu, kas nepārsniedz 808 513 *euro* apmērā, lai nodrošinātu nacionāla mēroga vakcinācijas kompleksu darbību;1.2. finansējumu, kas nepārsniedz 228 400 *euro* apmērā, lai nodrošinātu vakcinācijas punktu izveidi un uzturēšanu tirdzniecības centros, tirgos un sabiedriskās vietās.”Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”.Attiecībā par pārējiem atvērtajiem masu vakcinācijas centriem, informējam, ka šobrīd tiek apzināta faktiskā situācija par vakcinācijas jaudām un sabiedrības interesi katrā no Latvijas reģioniem un līdz 2021.gada jūlija beigām tiks sagatavoti priekšlikumi par turpmāko rīcību Latvijas reģionos, izvērtējot ģeogrāfisko pieejamību jauniem vakcinācijas punktiem ar masu vakcinācijas centriem, proti, lai tie nebūtu viens otram blakus. Vienlaikus ar to, Veselības ministrija līdz 2021. gada 15. jūlijam apkopos un izvērtēs pašvaldību pieprasījumus par faktiskajiem izdevumiem aprīļa, maija un jūnija mēnešos, un vērtēs līdzekļu izlietojumu kontekstā ar sagatavotiem priekšlikumiem par turpmāko rīcību Latvijas reģionos, lai sasniegtu izvirzīto vakcinācijas stratēģijas mērķi - “vakcīna dodas pie vakcinējamā”.  |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, NVD un publiskas personas kapitālsabiedrības un komercsabiedrības. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzi-not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 99.00.00 | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi |  0 | 228 400 | 0 | 0  | 0 | 0 | 0 |
| 2.1. valsts pamatbudžets | 0 | 0 | 0 | 0   | 0 | 0 | 0 |
| 99.00.00 | 0 | 228 400 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -228 400 | 0 | 0 | 0 | 0 | 0 |
| 3.1. valsts pamatbudžets | 0 | -228 400 | 0 | 0  | 0 | 0 | 0 |
| Veselības ministrijai | 0 | 0 | 0 | 0 | 0 | 0 | 0 |
| Vides aizsardzības un reģionālās attīstības ministrijai | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 228 400 | 0 | 0  | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Vakcinācijas punktu izveidei un uzturēšanai tirdzniecības centros, tirgos un sabiedriskās vietās ir nepieciešams 228 400 *euro*, kas tika rasti veicot grozījumus Ministru kabineta 2021.gada 14.aprīļa rīkojumā Nr.247 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””.Ņemot vērā iepriekš minēto, rīkojuma projekts paredz veikt grozījumus Ministru kabineta 2021.gada 14.aprīļa rīkojumā Nr.247 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1.punktā, izsakot to šāda redakcijā: “1. Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai (Nacionālajam veselības dienestam) finansējumu, kas nepārsniedz 1 036 913 *euro*, lai nodrošinātu nacionāla mēroga vakcinācijas kompleksu darbību un vakcinācijas punktu izveidi un uzturēšanu tirdzniecības centros, tirgos un sabiedriskās vietās, no tiem:1.1. finansējumu, kas nepārsniedz 808 513 *euro* apmērā, lai nodrošinātu nacionāla mēroga vakcinācijas kompleksu darbību;1.2. finansējumu, kas nepārsniedz 228 400 *euro* apmērā, lai nodrošinātu vakcinācijas punktu izveidi un uzturēšanu tirdzniecības centros, tirgos un sabiedriskās vietās.”Veselības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par šā rīkojuma 1.punktā minēto līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem”.

|  |  |  |  |  |
| --- | --- | --- | --- | --- |
| **Pozīcija** | **Vienas vienības izmaksas (t.sk. PVN), *euro*** | **Vienību skaits** | **KOPĀ mēnesī (t.sk. PVN), *euro*** | **KOPĀ 6,5 mēnešos (t.sk. PVN), *euro*** |
| Tirdzniecības centrs, u.c., nodrošina tikai par telpu/vietu (iekštelpās) (neatkarīgi no ārstniecības iestādes brigāžu skaita). **Līdzmaksājums par telpu uzkopšanu, apsardzi, ūdens un kanalizācijas apgādi, elektroenerģiju, interneta pieslēgumu, sadzīves atkritumu izvešanu.** | 500 | 5 | 2 500 | 16 250 |
| Tirdzniecības centrs, u.c., nodrošina telpas/vietu un minimālo aprīkojumu. (**Līdzmaksājums par telpu uzkopšanu, apsardzi, ūdens un kanalizācijas apgādi, elektroenerģiju, interneta pieslēgumu, sadzīves atkritumu izvešanu un par minimālo aprīkojumu** (galdi, krēsli, pārvietojamās kabīnes, aizslietņi utt) (iekštelpās)).  | 1 400 | 20 | 28 000 | 182 000 |
| (Par vienas ārstniecības iestādes brigādes tehniskā aprīkojuma nodrošināšanu līdzfinansējums – līdz 900 euro mēnesī, ja būs nepieciešams piesaistīt papildus ārstniecības iestādes brigādi). | 900 | 5 | 4 500 | 29 250 |
| Citi privātuzņēmumu organizēti publiski pasākumi – izbraukuma vakcinācijas ietvaros (līdzfinansējums par elektroenerģiju, atkritumu izvešanu, pārvietojamo labierīcību nodrošināšanu utt). (Līdz 100 *euro* vienas dienas pasākumā, līdz 9 pasākumiem 6,5 mēnešu periodā) | 100 | 9 | 900 | 900\* |
| **KOPĀ:** |  | **35 900** | **228 400** |

\*Kopumā plānots piedalīties līdz 9 privātuzņēmumu organizētajos publiskajos pasākumos 6,5 mēnešu periodā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumi 2021.gadā tiks veikti Veselības ministrijas un Vides aizsardzības un reģionālās attīstības ministrijas budžeta programmas 99.00.00 “Līdzekļu neparedzētiem gadījumiem izlietojums” piešķirtā līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, NVD un publiskas personas kapitālsabiedrības un komercsabiedrības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministrs D.Pavļuts

Vīza: Valsts sekretāre I.Dreika

Belovs 67876005

igors.belovs@vm.gov.lv